Τα Δωδεκάνησα, εκτός από το Καστελλόριζο, καταλήφθηκαν από την Ιταλία κατά τη διάρκεια του Ιταλοτουρκικού πολέμου του 1912. Η Ιταλία είχε συμφωνήσει να επιστρέψει τα νησιά στην Οθωμανική Αυτοκρατορία σύμφωνα με τη Συνθήκη της Ουσί το 1912, ωστόσο, η ασάφεια του η ασάφεια της συνθήκης επέτρεπε την προσωρινή ιταλική διοίκηση των νησιών, και η Τουρκία παραιτήθηκε από κάθε αξίωση τελικά στα Δωδεκάνησα με το άρθρο 15 της Συνθήκης της Λωζάννης το 1923. Μετά το τέλος του Α´ Παγκοσμίου Πολέμου, η Ιταλία συμφώνησε δύο φορές, με το Σύμφωνο Βενιζέλου - Τιττόνι του 1919 και τη Συνθήκη των Σεβρών το 1920, να παραχωρήσει τα νησιά στην Ελλάδα, εκτός από τη Ρόδο, η οποία θα απολαμβάνει εκτεταμένη αυτονομία. Λόγω της ελληνικής εμπλοκής και της ήττας στην Μικρασιατική εκστρατεία, οι συμφωνίες αυτές δεν υλοποιήθηκαν ποτέ.